Presidensie ontvang reaksie oor Phiyega se geskiktheid | Maroela Media
Presidensie ontvang reaksie oor Phiyega se geskiktheid
Riah Phiyega. Foto: Flick/GovernmentZA/GCIS
Die presidensie het die nasionale polisiekommissaris, Riah Phiyega, se reaksie ontvang in antwoord op ŉ vraag oor haar geskiktheid om haar pos te beklee.
“Genl. Phiyega het net voor 23:00 gisteraand [Vrydagaand] haar kommentaar en reaksie by president Jacob Zuma ingedien,” het die presidensie in ŉ verklaring gesê. Dit volg ná aanbevelings van die Marikana-kommissie van Ondersoek, gelei deur regter Ian Gordon Farlam.
Volgens die presidensie sal Zuma die reaksie bestudeer om te bepaal of enige ingryping nodig is en wat die aard van só ingryping sal wees.
Die Farlam-kommissie van Ondersoek het ondersoek ingestel ná die slagting tydens ŉ gewelddadige staking by Marikana, Noordwes, in 2012. Die kommissie het in sy verslag, wat verlede maand vrygestel is, aanbeveel dat die nasionale kommissaris se geskiktheid om haar pos te beklee, ondersoek moet word.
Phiyega het tot Vrydag kans gehad om skriftelik haar redes by die president in te dien waarom sy nie ondersoek moet word nie.
Die kommissie se 646 bladsy lange verslag het kabinetministers vrygespreek.
Altesaam 34 myners is dood nadat die polisie op 16 Augustus 2012 op hulle losgebrand het. Tien persone is die voorafgaande week dood tydens die staking by Lonmin.
Lees alle berigte oor Marikana op Maroela Media.
marikana Riah Phiyega
‘Goeie vordering’ gemaak in McGown-vrylating
Ondersoek die land se verkose leiers eers en dan die wat deur hulle aangestel is. Wat n gemors is hierdie nie? En belasting geld word onnodig vermors.
Die een oomblik by Absa….die volgende oomblik Nasionale Polisie-kommisaris. Binne een jaar die hoogste moontlik rang….en behang van die medaljes. Hoe werk dit? En WIE het haar aangestel? Daar word nou baie “aangesteldes” in Suid Afrika ondersoek oor hulle kwalifikasies….maar hoor ‘n mens ooit WIE die aanstellings gedoen het?
Geskiktheid = zero. Geloofwaardigheid =zero.
Zuna sal besluit of enige ingryping nodig is en indien wel, wat die aard daarvan sal wees.
Dit opper die vraag of daar in hul kultuur en taal ‘n weergawe is van die ou-ou spreekwoord wat praat van wolf wat skaapwagter gemaak is.
Ek is oortuig daar sal NIKS van kom nie. Al die verslae is net om vir tyd te speel en die belastingbetaler se geld nog ver te mors. Ou stortkop sal eenvoudig verklaar dat hy haar uitstekend vind….